
Narva Linnavolikogu 17.04.2008 otsuse nr 130
„Munitsipaaleluruumi Pähklimäe tn 11-40 Narvas


võõrandamisele mittekuuluvaks tunnistamine“ kehtetuks tunnistamine

1.  Asjaolud ja menetluse käik

Narva linna omandis on asustamata ühetoaline korter aadressil Pähklimäe  tänav 11-40, Narva (üldpind 21,1 m2). 

Nimetatud korter vabanes seoses eelmise üürniku poolt munitsipaaleluruumi üürilepingu vabatahtliku lõpetamisega.

Narvas Pähklimäe tänav 11-40 asuv munitsipaaleluruum on Narva Linnavolikogu 17.04.2008  otsusega nr 130 tunnistatud võõrandamisele mittekuuluvaks.

Pähklimäe  tänav 11-40 asuva munitsipaaleluruumi tehniline seisund nõuab investeeringute tegemist. Arvestades nimetatud korteri üldandmeid, iseloomustust, tehnilist seisukorda ja võlgnevuse summat on otstarbekas võõrandada nimetatud eluruum avalikul suulisel enampakkumisel. 

Eluruumi võõrandamiseks avalikul suulisel enampakkumisel tuleb esmalt tunnistada kehtetuks Narva Linnavolikogu 17.04.2008 otsus nr 130. 

Küsimust arutati 11.06.2019 toimunud Narva Linnavalitsuse eluasemekomisjoni koosolekul, kus otsustati teha Narva Linnavalitsusele ettepanek tunnistada vastav otsus kehtetuks. 

2. Õiguslikud alused
Haldusmenetluse seaduse  §64 lõik 1 sätestab, et käesoleva jao sätteid kohaldatakse haldusakti kehtetuks tunnistamisele haldusorgani poolt. Kehtetuks tunnistamise kohta sätestatut kohaldatakse ka haldusorgani poolt haldusakti muutmise ja haldusakti kehtivuse peatamise suhtes.

Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 
3. Otsus

Tunnistada kehtetuks Narva Linnavolikogu 17.04.2008 otsus nr 130 „Munitsipaaleluruumi Pähklimäe  tänav 11-40 Narva võõrandamisele mittekuuluvaks tunnistamine“.

4. Rakendussätted 

4.1. Korraldus jõustub seadusega sätestatud korras.

4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

